
        УТВЪРДИЛ: /п/
АДМ.РЪКОВОДИТЕЛ-ПРЕДСЕДАТЕЛ

ДЛЪЖНОСТНА ХАРАКТЕРИСТИКА
НА
ПРИЗОВКАР
Призовкар - Длъжност от Раздел II - Специализирана администрация, съгласно Класификатор на длъжностите в администрацията на съдилищата на основание чл. 341 от ЗСВ

Код по НКПД - 4419 2004
I. Изисквания за заеманата длъжност

За длъжността призовкар се назначава лице, което:

·  Е пълнолетен български гражданин;

· Има завършено средно образование;

· Не е осъждано на лишаване от свобода за умишлено престъпление от общ характер;

· Не е поставен под запрещение;

· Не е лишен от правото да заема определена длъжност;

· Не е в йерархическа връзка на ръководство и контрол със съпруг или съпруга, с лице, с което е във фактическо съжителство, с роднина по права линия без ограничения, по съребрена линия до четвърта степен включително или по сватовство до четвърта степен включително;

· Не е едноличен търговец, неограничено отговорен съдружник в търговско дружество, управител, търговски пълномощник, търговски представител, прокурист, търговски посредник, ликвидатор или синдик, член на орган на управление или контрол на търговско дружество или кооперация;

· Не е съветник в общински съвет;

· Не заема ръководна или контролна длъжност в политическа партия;

· Не работи по трудово правоотношение при друг работодател, освен като преподавател във висше училище;

· Не е адвокат, нотариус, частен съдебен изпълнител и не упражнява друга свободна професия.

ІІ. Основни функции
Връчва призовки, съобщения и съдебни книжа; координира дейността си със съдебните деловодители и другите призовкари; отговаря за навременното връчване  на призовките и другите книжа, незабавно връщане на вторите екземпляри и акуратното отбелязване на причините при невръчване на призовки.
ІІІ. Основни длъжностни задължения
1. Да връчва своевременно призовки, съобщения и съдебни книжа, съгласно изискванията на процесуалните закони.
2. Да отбелязва с бележка върху вторите екземпляри на призовките причините за невръчените такива, както и връчените извън сроковете, като незабавно ги връща в съответното деловодство.
3. Да удостоверява връчването с подпис на призовкаря,  под който се изписват четливо трите му имена и датата на връчването. Името и длъжността на призовкаря могат да се отразят и с личен печат.
4. Води разносна книга и книга за получените и върнати призовки и книжа. 
5. Да се легитимира със служебна карта при изпълнение на служебните си задължения.
6. Да предава на деловодството вторите екземпляри на връчените призовки и съдебни книжа.
7. Да изпълнява всички други задължения, посочени в Правилника за администрацията в съдилищата.
8. Да извършва и други дейности, които са му възложени от административния ръководител и съдебния администратор.
ІV. Отговорности
1. Отлични умения и познания по приемане, подреждане и съхраняване на съдебна документация.

2. Носи отговорност за точното и качествено изпълнение на утвърдени с настоящата длъжностна характеристика задачи.

3. Носи отговорност за опазване на получената и пренасяна документация.

4. Носи отговорност за опазване на получената служебна информация, както за спазване на Етичния кодекс и вътрешните правила, утвърдени от административния ръководител.

5. Носи отговорност за административни пропуски и нарушения, създаващи предпоставки за корупция, измами и нередности.

6. При служебна необходимост е длъжен да изпълнява служебните си задължения и извън работно време.

7. Задължава се да пази като служебна тайна сведенията, които са станали известни в кръга на службата и засягат интересите на гражданите, на юридическите лица и на държавата.
V. Организационни връзки  
Длъжността Призовкар е изпълнителска. Заемайки тази длъжност носи отговорност за собствените си резултати. Призовкарят е пряко подчинен на съдебния администратор и административния ръководител.

Запознат с длъжностната характеристика:
                                            /…………………………………/

Дата:……………….
_____________________________________________________________

гр. Перник, ул.”Търговска” 37, тел. (076) 647012, факс (076) 604441

https://pernik-os.justice.bg, pernik-os@justice.bg

